Med stemmerne 14 mod 1 hiver Novo Nordisk uden de store problemer en positiv anbefaling for selskabets nye fedmemiddel, Saxenda, hjem.Uden den foreløbigt otte timer lange eksperthøring i Maryland i USA var der aldrig rigtig spænding om udfaldet.Alle var enige om, at Saxenda har en positiv effekt på patienter, som ønsker at tabe sig, og at de negative effekter af stoffet ikke er større end de positive.Den eneste ekspert, der stemte nej, gjorde det på grund af bekymring for om midlet kan øge risikoen for forskellige kræftformer.De fleste eksperter anbefalede da også, at Novo Nordisk skal kigge nærmere på det faktum, at en hel del flere kvinder, der har taget Saxenda, fik konstateret brystkræft, end de kvinder, der fik snydemedicin, og de mente også, at der er brug for at informere om den mulige risiko i den indlægsseddel, som kommer i pakken med medicinen.Til gengæld mente eksperterne over en bred kam ikke, at det er nødvendigt for Novo Nordisk at gennemføre ekstra hjertekarstudier med Saxenda, men at man godt kan bruge de studier, som Novo Nordisk laver med Victoza, selvom Victoza er næsten halv dosis af Saxenda.Det faktum, at patienterne har en tendens til at få højere puls, bør dog undersøges nærmere, mente eksperterne.FDA tager nu eksperternes anbefalinger med hjem og går i tænkeboks, inden lægemiddelmyndigheden træffer den endelige beslutning om godkendelse, formentlig i slutningen af oktober i år.